รายได้รวมของบริษัทStarbucks Cooperation หรือ SBUX จำนวน 100 บาท แบ่งออกเป็นอะไรบ้าง
10 เรื่องน่ารู้เกี่ยวกับหุ้น SBUX 1.) SBUX หรือ Starbucks Cooperation เป็นร้านกาแฟอันหนึ่งของโลกซึ่งมีสาขาทั่วโลกกว่า 60 ประเทศ และเป็นสัญลักษณ์ของทุนนิยมอันแข็งแกร่งของประเทศสหรัฐอเมริกา โดยบริษัทจดทะเบียนในตลาดหุ้น NASDAQ ด้วยสัญลักษณ์ SBUX 2.) บริษัทเปิดกิจการครั้งแรกในปี 1971 เป็นร้านค้าปลีกเมล็ดกาแฟคุณภาพที่เมืองซีแอตเทิล รัฐวอชิงตัน ประเทศสหรัฐอเมริกา ต่อมาในปี 1982 โฮเวิร์ด ชูลทส์ได้เข้ามาร่วมงานกับบริษัทในฐานะฝ่ายดูแลการตลาดและค้าปลีก เขาพยายามโน้มน้าวให้บริษัทเปิดร้านกาแฟแต่ไม่สำเร็จ เขาจึงลาออกจากบริษัทไปเปิดร้านกาแฟของตนเองแต่ก็ไม่ประสบความสำเร็จเท่าไหร่นัก จนเขาได้กลับมาที่สตาร์บั๊คอีกครั้งในฐานะผู้บริหารและได้พัฒนากิจการร้านกาแฟของสตาร์บั๊คจนประสบความสำเร็จ เขาได้สร้างเอกลักษณ์ของที่นี่จนสตาร์บั๊คกลายเป็นบริษัทอันดับโลก 3.) กิจการร้านกาแฟของบริษัทแบ่งออกเป็น 2 ส่วนหลัก คือ ร้านกาแฟที่บริษัทบริหารเองและร้านกาแฟที่บริษัทขายใบอนุญาตให้ผู้อื่นบริหาร โดย ณ สิ้นปี 2015 กิจการมีร้านกาแฟทั้ง 2 แบบ อยู่ที่ 12,235 และ 10,808 ร้าน คิดเป็น 53% และ 47% ตามลำดับ 4.) ร้านกาแฟที่บริษัทบริหารเอง 12,235 ร้าน ตั้งอยู่ที่สหรัฐอเมริกา 7,559 ร้าน แคนาดา 1,009 ร้าน ญี่ปุ่น 1,073 ร้าน จีน 1,026 ร้าน ไทย 237 ร้าน และประเทศอื่นๆ โดยทั่วไปร้านที่กิจการบริษัทเองจะมีอัตรากำไรขั้นต้นสูงกว่าเนื่องจากไม่ต้องแบ่งกำไรกับผู้บริหารร้านร่วม 5.) ร้านกาแฟที่บริษัทขายใบอนุญาตให้ผู้อื่นบริหาร 10,808 ร้าน ตั้งอยู่ที่สหรัฐอเมริกา 6,132 ร้าน เกาหลีใต้ 831 ร้าน จีน 785 ร้าน และประเทศอื่นๆ โดยทั่วไปร้านประเภทจะมีอัตราค่าใช้จ่ายจากการขายและบริหารต่ำกว่าเนื่องจากไม่ต้องแบกรับค่าใช้จ่ายในการขายและบริหารในร้านนั้นโดยตรง โดยรายได้จากร้านประเภทนี้คิดเป็น 10% ของรายได้รวม 6.) รายได้รวมของบริษัท 100 บาท แบ่งออกเป็นต้นทุนสินค้าประมาณ 40 บาท และเหลือออกมาเป็นกำไรสุทธิประมาณ 13 บาท 7.) บริษัทมีอัตราส่วนทางการเงิน ROA เท่ากับ 21.00% ROE เท่ากับ 49.70% และค่า ROI เท่ากับ 29.40% 8.) กิจการมีพนักงานทั้งหมดประมาณ 254,000 คน 9.) กิจการมีมูลค่าตามราคาตลาดประมาณ 86 พันล้านเหรียญสหรัฐ หรือประมาณ 3 ล้านล้านบาท ซึ่งมีขนาดใหญ่กว่าตลาดหุ้นเวียดนามทั้งตลาด ณ วันที่เขียนบทความ 10.) ปัจจุบันหุ้น SBUX ถูกซื้อขายที่ P/E 31.28 เท่า ลงทุนศาสตร์ – Investerest ลงทุนศาสตร์ – Investerest
รายได้รวมของบริษัทStarbucks Cooperation หรือ SBUX จำนวน 100 บาท แบ่งออกเป็นต้นทุนสินค้าประมาณ 40 บาท และเหลือออกมาเป็นกำไรสุทธิประมาณ 13 บาท
ตลาดการเงิน & ผลิตภัณฑ์และบริการทางการเงิน